Intraindividuell+biologisk+variasjon

Intraindividuell biologisk variasjon
For alle biokjemiske analyser finnes det variasjoner som påvirker analyseresultatet. For å kunne påvise eventuelle endringer hos pasienter med kjente helsetilstander må en kunne skille ut variasjonene som ikke er årsaken til endret prøvesvar. De kan deles inn tre grupper:
 * Preanalytiske variasjoner – variasjoner som inntreffer ved prøvehåndtering
 * Analytiske variasjoner – variasjoner som oppstår under analysering
 * Biologisk variasjon - naturlige biologiske endringer, deles inn i inter- og intraindividuell variasjon

Intraindividuell variasjon er en tilfeldig variasjon i konsentrasjon av en analytt hos __samme person__. Endringene følger ikke et regelmessig mønster, og en kan derfor ikke hevde at det ligger endrede stoffskifteprosesser under. Endringene i analyttkonsentrasjonen kan skyldes døgn- eller årstidsvariasjoner, varierende aktivitetsnivå, diett, naturlige sykluser og pasientens stilling ved prøvetakning. Størrelsesgraden på den intraindividuelle variasjonen vil være forskjellig fra analytt til analytt. (2)

For å vurdere variabiliteten til analytten bruker en deltasjekk og RCVs (reference change values). Delta sjekk: kvalitets kontroll som brukes for å sammenligne pasientens tidligere resultater med nye resultater ved bruk av ulike metoder, som for eksempel delta differanse (nytt resultat – tidligere resultat). Hos friske individer eller stabile pasienter bør delta verdien være liten.  RVCs brukes for å avgjøre om forskjellen mellom påfølgende resultater for en enkelt analytt hos en pasient kan være av klinisk betydning. RVCs kalles også for den kritiske differansen, og er den verdien som må overskride en fastslått sannsynlighet, for at forandringen i testresultatet skal være statistisk signifikant. (1)

Referanser: 1. Burtis, Carl A m.fl.(2008, 6.utg)//. Fundamentals of clinical chemistry.//Kap 3,s. 61-62.Sauders Elsevier. //2.//Urdal, Petter .fl.(2009,4.utg). Bruker håndbok medisinsk biokjemi, s 37.(Haugesund). Akademisk Forlag AS.